Tarracina
Tarracina (); olim Anxur, (; alia nomina: Tarracinae, Tarracena, Terracena, Trachina, Terracina; Colonia Anxurnas; Italiane: Terracina) est Urbs Italiae et municipium, circiter 45 850 incolarum, in Regione Latio, in Provincia Latinensi et in media Italia situm. Urbani Tarracinenses (etiam: Terracini Terracinenses, Theracinenses vel Anxurnati) appellantur.

Insigne

Historia

In aetate Romana 

Primo Volscorum oppidum fuit cui nomen in ipsorum lingua Anxur erat. Hoc priscum nomen in litteris latinis adhuc legitur:
 ".....................subimus
Impositum saxis late candentibus Anxur" 
necnon in denario anno 48 a.C.n. a praetore Gaio Vibio Pansa percusso, ubi ex una parte imago Iovis Anxuri sedentis ac sceptrum tenentis a scalptore expressa est, cum titulo IOVIS AXVR. . Hic Iuppiter sic cognominatus multum a Capitolino Iove differebat nam adulescentis imberbis speciem praebebat. In hac urbe venerabatur, unde fortasse colligere licet gentem Caetroniam (e qua monetarius ille in gentem Vibiam adoptatus erat) e Terracina oriundam fuisse. Nec plus tribus milibus a moenibus urbis templum Feroniae aberat. Illa vetus Italica dea, libertorum patrona, in luco ad fontem ibi venerabatur.

Iam anno 406 a.C.n. hoc oppidum a Romanis captum et anno 329 a.C.n. colonia trecentorum civium Romanorum Anxur deducta est ; nomen Tarracinam Romani plerumque usurpaverunt, incertum novumne an antiquum. Posthac ab anno 312 a.C.n. statio Viae Appiae fuit ad lapidem sexagesimum secundum, necnon municipium tribus Oufentinae. Cum in regione paludibus infesta sita esset, viatores saepe rate et canali vehebantur per nonnulla milia usque ad moenia Tarracinae : nam Via Appia stagnis ibi operta erat.

Clari cives

Nati 
 Servius Sulpicius Galba

Hic vixerunt 
 Urbanus II

Ecclesia Catholica Romana 
Tarracina cum Latina, Setia et Privernum sedes episcopalis est; nomen sedis episcopalis Dioecesis Latinensis-Terracinensis-Setina-Privernensis. Sedes episcopalis Dioecesis Sedi Apostolicae immediate subiecta est.

Fractiones, vici et loci in municipio

Fractiones 
Borgo Hermada, Frasso (pars), La Fiora, San Vito.

Municipia finitima 
 Castrum Monticelli,
 Circeii,
 Fundi,
 Pontinia,
 Privernum,
 Sabaudia,
 Sonninum.

 Latium (regio),
 Provinciam Latinensem,
 Latinam (urbs),
 Urbes Italiae.

Nexus externi 
 Situs publicus

Pinacotheca

Notae